รัฐบาลไทย-ข่าวทำเนียบรัฐบาล-กรมทางหลวง ประกาศผลการประกวดภาพถ่าย "มองทางผ่านเลนส์ 361 องศา”
วันศุกร์ที่ 23 กันยายน 2565
กรมทางหลวง ประกาศผลการประกวดภาพถ่าย "มองทางผ่านเลนส์ 361 องศา”
.....
นายสราวุธ ทรงศิวิไล อธิบดีกรมทางหลวง กระทรวงคมนาคมเปิดเผยว่าตามที่ กรมทางหลวง (ทล.) ได้จัดโครงการประกวดภาพถ่ายกรมทางหลวง ครั้งที่ 4 หัวข้อ “มองทางผ่านเลนส์ 361 องศา” ประจําปี 2565 ขึ้นโดยมีวัตถุประสงค์เพื่อสร้างความตระหนักรู้และความเข้าใจแก่ประชาชน ให้เห็นถึงความสําคัญของการพัฒนาโครงสร้างพื้นฐาน โครงข่ายทางหลวง และเข้าใจในบทบาทภารกิจของกรมทางหลวง รวมถึงเปิดโอกาสให้ประชาชนได้มีส่วนร่วมในการเป็นผู้สะท้อนแนวคิดในแง่มุมของการพัฒนาทางหลวงในทุกมิติ อีกทั้ง เพื่อส่งเสริมการเดินทาง การท่องเที่ยว และการกระจายรายได้สู่ชุมชน โดยมีเงินรางวัลกว่า 230,000 บาท นั้น
ล่าสุดเมื่อวันที่ 14 กันยายน 2565 ทล. ได้ทําการตัดสินภาพถ่ายตามโครงการประกวดภาพถ่ายกรมทางหลวง หัวข้อ “มองทางผ่านเลนส์ 361 องศา” แล้ว ณ ห้องประชุมมนัส คอวนิช กรมทางหลวง โดยได้รับเกียรติจากคณะกรรมการตัดสินภาพถ่ายผู้ทรงคุณวุฒิ ได้แก่ นายชาติชาย ช่วงชิง วิศวกรใหญ่ด้านบํารุงรักษา ทล นายตุลย์ หิรัญญลาวัลย์ นายกสมาคมถ่ายภาพแห่งประเทศไทย สมาคมถ่ายภาพแห่งประเทศไทย ในพระบรมราชูปถัมภ์ นายพงษ์ณัชชัช กนกงามวิทโรจน์ อาจารย์ประจําภาควิชาการประชาสัมพันธ์ คณะนิเทศศาสตร์ มหาวิทยาลัยกรุงเทพ นางบุรณี อดิศรพันธ์กุล อาจารย์ประจําสาขาวิชาเทคโนโลยีการถ่ายภาพและภาพยนตร์ ภาควิชาเทคโนโลยีสื่อสารและอุตสาหกรรม มหาวิทยาลัยเทคโนโลยีราชมงคลกรุงเทพ นายชคัทพล ใจน้อม หัวหน้างานถ่ายภาพ กองวางแผนและผลิตสื่อ ฝ่ายบริการการตลาด การท่องเที่ยวแห่งประเทศไทย ได้คัดเลือกและตัดสินภาพที่ได้รับรางวัล ซึ่งเป็นภาพถ่ายที่ถูกต้องเหมาะสมตรงตามกติกา และองค์ประกอบภาพถ่ายแล้ว ซึ่ง ทล.ได้แบ่งรางวัลเป็น 2 ประเภทอุปกรณ์ คือ ประเภทภาพถ่ายจากกล้องดิจิตอล และประเภทภาพถ่ายจากโดรน ตามผลการตัดสิน ดังนี้
ประเภทภาพถ่ายจากกล้องดิจิตอล
1. รางวัลชนะเลิศ ได้แก่ นายสุภชัย บุตรวงษ์ (ทางหลวงหมายเลข 12 สาย สมเด็จ - มุกดาหาร อําเภอหนองสูง จังหวัดมุกดาหาร)
2. รางวัลรองชนะเลิศอันดับ 1 ได้แก่ นายพลฤทธิ์ ฐิติวสิทธินันท์ (ทางหลวงหมายเลข 12 สาย ตาก - แม่สอด จังหวัดตาก)
3. รางวัลรองชนะเลิศอันดับ 2 ได้แก่ นายวีระพันธ์ ไชยคีรี (ทางหลวงหมายเลข 31 สาย ถนนวิภาวดีรังสิต กรุงเทพ)
4. รางวัลชมเชย จํานวน 5 รางวัล ได้แก่
1) นายวุฒิพงษ์ เจริญทรัพย์ (ทางหลวงหมายเลข 9 วงแหวนกาญจนาภิเษกตัดทางหลวงหมายเลข 34 จ.สมุทรปราการ)
2) นายสุกฤษฎ์ หิรัญสารพงศ์ (ทางหลวงหมายเลข 35 สาย ดาวคะนอง - วังมะนาว อําเภอเมือง จังหวัดสมุทรสาคร)
3) นายเลอสม ล่วงพ้น (ทางหลวงหมายเลข 363 สาย ทางลอดแยกเนินสําลี อําเภอเมือง จังหวัดระยอง)
4) นายชนินทร์ แซ่ฟุ้ง (ทางหลวงหมายเลข 12 สาย หล่มสัก - น้ําหนาว อําเภอหล่มสัก จังหวัดเพชรบูรณ์)
5) นายสัญชัย ครองสุข (ทางหลวงหมายเลข 293 สาย สุรินทร์ - อําเภอปราสาท อําเภอเมือง จังหวัดสุรินทร์)
ประเภทภาพถ่ายจากอากาศยานไร้คนขับ (โดรน)
1. รางวัลชนะเลิศ ได้แก่ นายพลฤทธิ์ ฐิติวสิทธินันท์ (ทางหลวงหมายเลข 363 สาย ศูนย์ราชการระยอง - นิคมอุตสาหกรรมมาบตาพุด อําเภอเมือง จังหวัดระยอง)
2. รางวัลรองชนะเลิศอันดับ 1 ได้แก่ นายอรรจน์ ยอมใหญ่ (ทางหลวงหมายเลข 4311 สาย พังงา - ทับปุด อําเภอเมือง จังหวัดพังงา)
3. รางวัลรองชนะเลิศอันดับที่ 2 ได้แก่ นายสุรกิจ แสวงชิต (ทางหลวงหมายเลข 35 สายธนบุรี - ปากท่อ (พระราม 2) อําเภอเมือง จังหวัดสมุทรสาคร)
4. รางวัลชมเชย จํานวน 5 รางวัล ได้แก่
1) นายหรรษา ตั้งมั่นภูวดล (ทางหลวงหมายเลข 1081 สาย บ่อเกลือ - สันติสุข อําเภอบ่อเกลือ จังหวัดน่าน)
2) นายเสกสรร วสุวัต (ทางหลวงหมายเลข 120 สาย ดอกคําใต้ - แยกเกษตรสุข อําเภอเมือง จังหวัดพะเยา)
3) นายธนกฤต สิงหกลางพล (ทางหลวงหมายเลข 9 ทางแยกต่างระดับบางบัวทอง อําเภอบางบัวทอง จังหวัดนนทบุรี)
4) นายสุภฉัตร วรางค์สุรัติ (ทางหลวงหมายเลข 6 สาย บางปะอิน - นครราชสีมา (ลําตะคอง) อําเภอสีคิ้ว จังหวัดนครราชสีมา)
5) นายธันยพัฒน์ จงชัยยุทธ์ (ทางหลวงหมายเลข 408 สาย นครศรีธรรมราช - ด่านประกอบ อําเภอเมือง จังหวัดสงขลา)
ทั้งนี้ ทล. ขอขอบคุณผู้เข้าร่วมการประกวดภาพถ่ายในครั้งนี้ทุกท่านที่สนใจและนําเสนอผลงานของกรมทางหลวงในมุมมองต่าง ๆ ซึ่งจะได้เผยแพร่ประชาสัมพันธ์ผลงานของกรมทางหลวงต่อไป